REFERAT: Møde i klimakravsgruppen

12.05.2020

1. Tjek ind - hvem er her?

* Anna, statskundskab, SIMA
* Maria, psykologi, SIMA
* Mikkel, filosofi, Rhea
* Rasmus, Statskundskab, Studenterhuset
* Anina, psykologi, SIMA
* Caroline, sekretariatsleder, Studenterrådet

# 2. Opdatering fra arbejdsgrupperne

## **Krav #1: Klima i undervisning og pensum**

* Intet nyt grundet corona.
* Havde før corona bl.a. rakt ud til studienævn på psykologi og filosofi – havde bl.a. møde med psykrådet. Men den gik lidt død under corona.
* Anina er blevet færdig kandidat i psykologi, så det giver ikke mening længere, at hun mødes med psykrådet.
* Mikkel har snakket med filosofis studienævns formand, som synes initiativet er relevant. De aktive kræfter i RHEA stopper snart, hvorfor denne kontakt ikke er taget op siden.

## **Krav #2: Grønt campus**

* Kantine-kravene er sendt ud til kommentering, har fået feedback fra de fleste grønne foreninger.
* Ønsker at sende de endelige kantine-krav ud inden sommerferien. Alle, bortset fra én klimaforening, har givet feedback og er sat som afsendere.
* Snak om at lave en film til promovering.

## **Krav #3: Etisk forskningspolitik**

* Intet nyt grundet corona.

## **Krav #5: Luk center for olie og gas**

* Vi må spørge Marc om update og bør senere snakke om. Hvordan vi skal arbejde med kravet fremover.

# 3. Opdatering fra Studenterrådet

* [Forslag til hjemmeside for grønt netværk](https://www.srku.dk/klima) (direkte link). Skal hjælpe det grønne netværk med at skabe kontinuitet og blive mere tilgængelige for nye interesserede studerende. Udkastet indeholder foreløbig en kort beskrivelse af det grønne netværk, beskrivelse og kontaktinfo på alle grønne foreninger, beskrivelse af de fem klimakrav og link til referater fra møder. Kan yderligere udbygges, hvis der kommer nye behov 🡪 alle synes det er en god ide og er glade for udkastet
* [eksempel på guide til studenterdemokratiet](https://drive.google.com/file/d/1iQGsdjCLt2YEnv3GB8znIRu7g6g2snZi/view?usp=sharing) (direkte link). Skal hjælpe det grønne netværk med at forstå og bruge studenterdemokratiet på KU. Er udarbejdet til vores Studenterhåndbog, som sendes til alle nye studerende på KU. Tanken er, at denne guide kan tilpasses til et selvstændigt dokument, som kan sendes til og deles med fx de grønne foreninger 🡪 alle synes umiddelbart, at den fungerer godt.

## 4. Opdatering fra KUs styregrupper om klima/bæredygtighed

Caroline repræsenterer både Mike og Anders.

## **Bæredygtigt KU (Anders er studenterrepræsentant)**

* Styregruppen har haft to opstartsmøder.
* Meget tekniske diskussioner, om hvordan CO2-neutralitet skal måles. Enighed blandt både forskere og ledelse om at bruge den nuværende metode, scope 3, som måler den samlede udledning.
* Den er dog meget upræcis at bruge, og kan ikke bruges til benchmark-målinger mellem årene.
* Gør det dog muligt at arbejde med konkrete målsætninger, i stil med hvordan Green Campus har arbejdet indtil nu.
* Anders presser på for at KU kigger mod AU, som vil opnå 70% reduktion i 2030.
* Anders er optimistisk omkring studerendes inddragelse på længere sigt.

## **Klima og bæredygtighed i forskning, undervisning og formidling (Mike er studenterrepræsentant)**

* Fokus på ordentlig opstart og forventningsafstemning.
* Mike fornemmer store ambitioner fra de involverede folk.
* Næste møde er i august efter ferien. Handlingsplaner (udkast) er forhåbentligt klar dér. Rektoratet har afsat midler til og med foråret 2022. Ønske fra styregruppen om at komme igang hurtigt – forhåbentlig handling efter august.
* Seneste møde: Målsætninger blev drøftet, og følgende blev besluttet:

**Grøn forskning**: KU skal have større impact på grøn forskning og skal i større grad styrke, at samfundsdebatten bliver styret af fakta og seneste forskning på området.

* Gevinster herunder: KU hiver flere grønne forskningsmidler hjem; KU brander sig stærkere på bæredygtighed og SDG generelt.
* Kortsigtet projekt herunder: Der afsættes seed money til udvikling af tværfaglige forskningsgrupper inden for klima og bæredygtighed.

**Grøn uddannelse:** Alle studerende på KU skal have mulighed for at forholde deres faglighed til klima- og bæredygtighedsproblemstillinger.

* Kortsigtede projekter herunder: Der udvikles en værktøjskasse til studienævn til brug for at få klima og bæredygtighed integreret i studieordninger på mest hensigtsmæssig facon; Der afholdes workshops for studerende i regi af IARU samarbejdet (forskningsfællesskab KU er med i), hvor teams af studerende løser bæredygtighedsproblemstillinger; Understøttelse af tværflige ekstra-curriculære aktiviteter.

**Grøn formidling:** KU’s kommunikation internt i højere grad understøtter de grønne muligheder for medarbejdere og studerende, samt at KU bliver en bredere anerkendt stemme i debatten om bæredygtighed (samme som for grøn forskning)

* Kortsigtede projekter herunder: En kraftig udviddelse af arbejdet der allerede sker i Sustainability Science Center og KU KOM.

# 5. Snak om ny struktur for gruppens arbejde

## **Skal arbejdsgrupperne formelt fusioneres til to følgegrupper til styregrupperne?**

## Fx. Arbejdsgruppe #1 og #3 går sammen i en følgegruppe til styregruppen om forskning, formidling og undervisning, og arbejdsgruppe #2 bliver følgegruppe for styregruppen om Grønt KU 🡪 det er der enighed om, at vi gør.

## **Skal Klimakravsgruppen og Grønt Netværk Gruppen også fusioneres?** På denne måde kan vi skabe mere klarhed om det tværgående studenterarbejde med klima/bæredygtighed på KU og gøre både konkrete arbejdsmøder og åbne netværksmøder lettere tilgængelige for alle studerende.

* Anina: giver det mening stadig at lave det grønne netværk? – ja, fordi det giver de studerende energi at deltage i uden at forpligte sig på fælles projekter og praktisk arbejde. Giver folk mulighed for at lære folk hinanden at kende på tværs af grønne foreninger på KU og erfaringsudveksle.
* Fusionen vil forhåbentlig skabe mere gennemsigtighed, så man ikke bliver forvirret over to forskellige grupper til henholdsvis klimakravene og grønt netværk
* Grønt Netværk facebookgruppen bliver den nye fælles platform
  + får 3 ben: koordinering møder i netværkets to følgegrupper til KUs to styregrupper + uforpligtende netværksmøder.
  + Der linkes til grønt netværks nye hjemmeside.
  + Alle events og nyheder om det tværgående grønne studenterarbejde på KU deles og koordineres fra denne gruppe.
* Kilmakravs facebookgruppen lukkes, og der laves et opslag om, at arbejdet fremadrettet koordineres i Grønt Netværk facebookgruppen istedet.
* Der skal skrives ud på Grønt Netværk facebookgruppen om gruppens nye formål og arbejdsstruktur fremadrettet.

# 6. Snak om vores ønsker til vores grønne/bæredygtige arbejde i efteråret

## **Hvad vil vi fokusere på?**

* Få etableret stærke følgegrupper til KUs to styregrupper
* Lave et netværksevent i september
* Rekruttere flere aktive til de grønne foreninger

**Stadig stemning for en workshop-gang i “Forvandlende fortællinger”?**

* Ja. Men det er forpligtende og kræver engagement.
* Caroline havde møde med Jeppe fra DGSB om opkvalificering af aktive i bl.a. metoden *organizing* - Er entusiastisk omkring det, så DGSB-medlemmer og andre KU-studerende vil sikkert også gerne være med til denne kursus i ”forvandlende fortællinger”.
* Vi kunne også lave en video som slutprodukt, som kan bruges til rekruttering til nye.
* Rasmus: Studenterhusets bestyrelse vil måske gerne hjælpe med at facilitere.
* Anina tager fat i Hakon igen om muligt kursus i august eller oktober og Victoria Francker om videoproduktion.

# 7. Rekruttering!

## **Hvordan bliver vi mere synlige for studerende?**

KU vurderer 50% fysisk kapacitet på universitetet i de første måneder efter sommerferie. Derfor bliver det en hverdag med både digital og fysisk undervisning. Fysisk undervisning til førsteårsstuderende prioriteres. Det kan derfor være en udfordring at nå du til de nye studerende, når vi er begrænset i den fysiske tilstedeværelse på KU.

* Det er nok nemmest at rekruttere via de enkelte grønne foreninger, frem for via det grønne netværk.
* Vi bør overveje hvordan vi selv kom ind, hvad der motiverede os, da vi meldte os ind i fx SIMA og Rhea.
* En ny struktur for netværket og det tværgående grønne studenterarbejde på KU kommer nok til at hjælpe en del på formidlingen og overblikket.
* De lidt mere uforpligtende grønne netværksmøder er også gode til at skabe motivation og gejst for arbejdet, så dem bør vi fastholde.
* Vi skal huske at bruge foreningsbazarer i studiestarten.
* Bæredygtighedsprojekter i Studenterhuset: Har mest involveret internationale studerende, men de vil gerne have bedre fat i de danske studerende. Sammen med KU og Københavns Kommune laver de en case-competition i bæredygtig turisme i efteråret. Grønt Netværk-gruppen kan bruges til promovering.
* Hvis nogen studenterforeninger har brug for hjælp til motivation eller organisering så brug srku’s guide på hjemmeside (eller kontakt Christine som kan rådgive om bl.a. frivilligt engagement og fastholdelse)
* Studenterrådet laver et organizing-kursus i efteråret, som alle studerende på KU er velkomne til at deltage i: [www.srku.dk/organizer](http://www.srku.dk/organizer)

# 8. Næste møde: kickstart af det grønne studenterarbejde på KU efter corona!

Sker *mandag d. 14. september kl. 17*

* Engagementet og arbejdet i de grønne foreninger og i klimakravsgruppen har været hårdt ramt af corona. Samtidig har mange af de grønne foreninger svært ved at rekruttere og fastholde nye medlemmer.
* Derfor har dette møde efter sommerferien fokus på at hjælpe de grønne foreninger og netværket i gang igen med det grønne arbejde på KU.

Organisationskonsulent Christine fra Studenterrådet holder oplæg om, hvordan man skaber gejst og fremdrift i arbejdet i ens forening, og hvordan man rekrutterer og fastholder nye frivillige.

* Til dette møde fortæller Studenterrådet også om organizing-kurset i efteråret, som kan være fedt for også grønne studerende at deltage i.

🡪 Anna, Anina og Marie planlægger mødet og opretter event i Grønt Netværk facebookgruppen.

🡪 Anina skriver ud i Grønt Netværk facebookgruppen om den nye struktur.

🡪 Caroline deler i august på Grønt Netværk facebookgruppen 1) hjemmesiden til Grønt netværk, 2) guide til studenterdemokratiet og 3) info om muligheder for at søge penge hos det europæiske solidaritetskorps.